open-index/open-wikipedia-markdown huggingface dataset:
Vardoúsia

**Vardoúsia** () eli **Kórakas** (Κόρακας) on vuori ja vuorijono Keski-Kreikassa. Sen korkeimman huipun korkeus on 2&nbsp;495 metriä ja prominenssi 1&nbsp;289 metriä. Vardoúsia on Kreikan kaikista vuorista seitsemänneksi korkein.

Vardoúsia sijaitsee pääosin Fokiin alueyksikön alueella. Pienempi osa siitä on Fthiotiin alueyksikön alueella. Vuorijono on Píndos-vuoriston eteläinen jatke. Vuoressa on toistakymmentä yli 2&nbsp;000 metriä korkeaa huippua. Korkein huippu on nimeltään Kórakas, jota nimeä käytetään myös koko vuoresta. Muut korkeimmat huiput ovat Kokkiniás (Κοκκινιάς, 2&nbsp;404 m), Pyramída (Πυραμίδα, 2&nbsp;348 m), Megáli Soúfla (Μεγάλη Σούφλα, 2&nbsp;340 m), Pláka (Πλάκα, 2&nbsp;320 m), Chomírianis eli Megáli Choúni (Χωμήριανης/Μεγάλη Χούνη, 2&nbsp;294 m), Alogórachi (Αλογόραχη, 2&nbsp;265 m), Kostáritsas (Κωστάριτσας, 2&nbsp;216 m), Káto Psiló (Κάτω Ψηλό, 2&nbsp;140 m), Gidovoúni (Γιδοβούνι, 2&nbsp;065 m) ja Sináni (Σινάνι, 2&nbsp;055 m).

Dorídan kunnan osa Vardoúsian kunnallisyksikkö, entinen itsenäinen kunta, on saanut nimensä vuoresta.

## Lähteet

## Aiheesta muualla
Kórakas

**Kórakas** (, ”Korppi”) voi viitata seuraaviin paikkoihin Kreikassa:

* Kórakas, saari Argo-Saronisten saarten saariryhmässä
* Vardoúsia eli Kórakas, vuori Píndos-vuoristossa Keski-Kreikassa
Panttilainaamo Louisiana

**Panttilainaamo Louisiana** () on yhdysvaltalainen tositelevisiosarja. Ohjelmassa seurataan Alexandriassa sijaitsevan Silver Dollar Pawn & Jewelry Center -putiikin arkea. Sarjan esittäminen alkoi yhdysvaltalaisella History-kanavalla 8. tammikuuta 2012. Suomessa sarjan esittäminen alkoi Jim-kanavalla 1. joulukuuta 2014.
Panttilainaamo (brittiläinen televisiosarja)

**Panttilainaamo** () on brittiläinen tositelevisiosarja. Ohjelmassa seurataan Regal Pawn -panttilainaamon arkea Chesterissä. Sarjan esittäminen alkoi eurooppalaisella History-kanavalla 26. elokuuta 2013. Suomessa sarjan esittäminen alkoi Jim-kanavalla 3. lokakuuta 2014.
Asko Mäki

**Asko Mäki** (s. 10. huhtikuuta 1956) on turkulainen poliitikko ja kulttuurilautakunnan jäsen, siviiliammatiltaan yhteiskunnallisten aineiden opettaja. Hän oli yksi Vasemmistoliiton perustajajäsenistä vuonna 1990 ja Suomen Kommunistisen Puolueen (SKP) viimeinen pääsihteeri vuosina 1990–1992.

Mäki valmistui ylioppilaaksi Turun klassillisesta lyseosta vuonna 1975 ja Turun yliopistosta 1991.

## Politiikassa
Mäki liittyi SKDL:n jäsenjärjestöön eli Suomen Demokraattiseen Nuorisoliittoon vuonna 1970 ollessaan vasta 14-vuotias. Liittyminen Suomen Kommunistiseen Puolueeseen edellytti muuttoa Helsinkiin, sillä vähemmistöläinen SKP:n Turun piiri ei hyväksynyt enemmistöläistä Mäkeä riveihinsä.

Mäki kohosi SKP:n pääsihteeriksi vuosiksi 1990–1992. Hän oli Vasemmistoliiton perustajajäsen vuonna 1990 ja vaikutti yhden kauden sen puoluehallituksessa. Vuosina 2012–2015 hän toimi Turun Vasemmistoliiton puheenjohtajana. Vuonna 2016 Mäki jätti myös Vasemmistoliiton ja loikkasi SDP:hen.

## Lähteet
Hotellit kuntoon, Gordon Ramsay

**Hotellit kuntoon, Gordon Ramsay** () on yhdysvaltalainen televisiosarja, jonka pääosassa on Gordon Ramsay joka pyrkii parantamaan yhdysvaltalaisten hotellien tasoa. Sarja alkoi yhdysvaltalaisella Fox-kanavalla 13. elokuuta 2012. Suomessa sarjan esittäminen alkoi Nelonen-kanavalla 31. heinäkuuta 2014.
Tuhkapaju

**Tuhkapaju** (*Salix cinerea*) on pajukasvien (Salicaceae) heimoon kuuluva kasvilaji. Suomessa tuhkapaju on yleinen tai melko yleinen etelärannikolta Etelä-Lappiin asti.

Tuhkapaju on puuvartinen kasvilaji ja voi kasvaa muutaman metrin korkuiseksi pensaaksi tai pieneksi puuksi. Tuhkapaju kasvaa monenlaisilla, tyypillisesti kosteahkoilla kasvupaikoilla, kuten rannoilla, ojanpientareilla ja vanhoilla pelloilla. Tuhkapajun lehdet ovat puikeita, suurikorvakkeisia, vihreitä ja alapinnaltaan harmahtavanvihreitä. Tuhkapaju kukkii huhti-toukokuussa ennen lehtien puhkeamista. Sen kukinnot ovat pystyjä norkkoja, jotka varisevat alas kokonaisina.

Tuhkapaju voi risteytyä muiden pajulajien kanssa.

## Lähteet
* Pinkka – Lajintuntemuksen oppimisympäristö: Tuhkapaju (''Salix cinerea'') 

### Viitteet

## Aiheesta muualla
* Suomen Lajitietokeskus: Tuhkapaju (''Salix cinerea'')
* Kasviatlas 2022: Tuhkapajun (''Salix cinerea'') levinneisyys Suomessa.
* Luontoportti: Tuhkapaju (''Salix cinerea'')
* Luopioisten kasvisto: Tuhkapaju (''Salix cinerea'')
* ITIS: ''Salix cinerea'' 
* United States Department of Agriculture (USDA): ''Salix cinerea'' 
* Flora of China: ''Salix cinerea'' 
* Centre for Agriculture and Biosciences International (CABI): ''Salix cinerea'' (grey sallow) 
* Pherobase: Floral volatiles of ''Salix cinerea''
Gordon kokkaa tykimmin

**Gordon kokkaa tykimmin** () on brittiläinen televisiosarja, jonka pääosassa on Gordon Ramsay. Ohjelmassa Ramsay näyttää, kuinka hyvää ruokaa tehdään helposti ja kekseliäästi. Sarja alkoi brittiläisellä Channel 4 -kanavalla 10. syyskuuta 2012. Suomessa sarjan esittäminen alkoi MTV3 Max -kanavalla 12. joulukuuta 2012.
Gordon Ramsay ja paras ravintola

**Gordon Ramsay ja paras ravintola** () on brittiläinen televisiosarja, jonka pääosassa on Gordon Ramsay. Ohjelmassa ravintolat ympäri Englantia kisaavat voittaakseen Ramsayn Paras ravintola –tittelin. Sarja alkoi brittiläisellä Channel 4-kanavalla 14. syyskuuta 2010. Suomessa sarjan esittäminen alkoi Jim-kanavalla 23. joulukuuta 2012.
Gordon Ramsay kiven sisässä

**Gordon Ramsay kiven sisässä** () on brittiläinen televisiosarja, jonka pääosassa on Gordon Ramsay. Ohjelmassa Ramsay saapuu Brixtonin vankilaan jonka tarkoituksena on koulia joukko rikollisia tuottavaan työhön eli ruoanvalmistukseen. Sarja alkoi brittiläisellä Channel 4 -kanavalla 26. kesäkuuta 2012. Suomessa sarjan esittäminen alkoi MTV3 Max -kanavalla 27. toukokuuta 2013.
Pohjois-Borneo kesäolympialaisissa 1956

**[[Pohjois-Borneo]]** osallistui Australian Melbournessa järjestettyihin vuoden 1956 kesäolympialaisiin. Kyseessä oli maan ainutkertainen osallistuminen olympialaisiin kisojen historiassa. Pohjois-Borneo oli brittiläinen protektoraatti, josta tuli vuonna 1963 osa uutta Malesian liittovaltiota Sabahin osavaltiona.

## Kisaosallistuminen

### Yleisurheilu
Pohjois-Borneo osallistui kisoihin kahdella urheilijalla, jotka kilpailivat samassa lajissa, eli miesten kolmiloikassa. Kumpikaan heistä ei edennyt loppukilpailuun. Gabuh Piging oli ilmoittautunut myös pituushyppyyn, mutta ei osallistunut kilpailuun.

## Lähteet
Gordon Ramsay maailmalla

**Gordon Ramsay maailmalla** () on brittiläinen televisiosarja, jonka pääosassa on Gordon Ramsay. Sarja alkoi brittiläisellä History-kanavalla 18. tammikuuta 2010. Suomessa sarjan esittäminen alkoi Jim-kanavalla 2. marraskuuta 2014.
Shirataka (1899)

**Shirataka** () oli Keisarillisen Japanin laivaston vuonna 1899 vesillelaskettu torpedovene.

## Valmistus
Alus tilattiin Saksasta Schichaun telakalta osana vuoden 1896 laivasto-ohjelmaa ja sen köli laskettiin 24. tammikuuta 1899. Alus laskettiin vesille puoli vuotta myöhemmin 10. kesäkuuta ja se valmistui 27. huhtikuuta 1900.

## Palvelus
Alus poistettiin palveluksesta 15. marraskuuta 1922.

## Lähteet
Pakistan kesäolympialaisissa 2016

**[[Pakistan]]** osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa toimi ampuja Ghulam Mustafa Bashir.

## Joukkue
### Ammunta

* Ghulam Mustafa Bashir – miesten 25&nbsp;m olympiapistooli
* Minhal Sohail – naisten 10&nbsp;m ilmakivääri

### Judo

* Shah Hussain Shah – miesten alle 100&nbsp;kg

### Uinti

* Haris Bandey – miesten 400&nbsp;m vapaauinti
* Lianna Swan – naisten 50&nbsp;m vapaauinti

### Yleisurheilu

;Juoksulajit

* Mehboob Ali – miesten 400&nbsp;m
* Najma Parveen – naisten 200&nbsp;m

## Lähteet
Dogonin kieli

**Dogon** on dogonien puhumien murteiden tai erillisten kielten ryhmä Malin kaakkoisosassa ja rajaseudulla Burkina Fasossa. Niiden puhujia on noin 500&nbsp;000 henkeä. Vuoden 2009 väestönlaskennan mukaan dogonia puhuu äidinkielenään 7,2 % Malin väestöstä.

Dogonin puhujat asuvat etupäässä Malin Moptin alueen Bandiagaran, Koron, Bankassin, Douentzan ja Djennén sekä Ségoun alueen Tominianin piireissä. Se jakautuu lukuisiin kielimuotoihin, jotka eivät aina ole keskenään ymmärrettäviä. Dogonia on pidetty gurilaisena kielenä, mutta nykyään sen katsotaan kuuluvan nigeriläis-kongolaisten kielten voltalais-kongolaiseen ryhmään.

Dogonissa on seitsemän vokaalia ja osittainen vokaaliharmonia. Tooneja on kaksi, mutta niiden merkitys ei ole kovin suuri. Nominiluokkia esiintyy vain sukulaisten nimityksissä. Verbillä on perfekti- ja imperfektimuodot sekä apusanoilla muodostettavia aika- ja tapaluokkia. Perussanajärjestys on SVO.

Dogon sai Malin kansallisen kielen statuksen vuonna 1979. Kirjoitettua kieltä on kehitetty varsinkin Sanghanin seudulla puhuttua toro-soon varianttia varten. Muina kielinään osa puhujista käyttää fulania, bambaraa ja ranskaa.

## Lähteet
* 

### Viitteet
My Propeller

**My Propeller** on englantilaisen indie rock-yhtye Arctic Monkeysin kappale. Se julkaistiin kolmantena singlenä yhtyeen kolmannelta albumilta *[[Humbug]]*. Single julkaistiin  22. maaliskuuta 2010, noin puoli vuotta albumin julkaisun jälkeen. 

Kahden edellisen singlen tavoin 10 tuuman vinyyliä myytiin Oxfam -hyväntekeväisyyskaupoissa. 7 tuuman levy sisälsi yhden B-puolen, kun taas 10 tuuman levylla oli kolme B-puolta.

Musiikkivideo julkaistiin 18. maaliskuuta 2010.

## Kappaleet
#### 7 tuuman levy
# 
# 
#### 10 tuuman levy
# 
# 
# 
# 

## Lähteet
Kiku (1920)

**Kiku** () oli keisarillisen Japanin laivaston Momi-luokan hävittäjä. Alus oli toisessa maailmansodassa partioveneenä nimellä *No. 31*.

## Valmistus

Alus tilattiin vuoden 1917 hankinnoissa Kawasakin Koben telakalta, missä köli laskettiin 20. tammikuuta 1920. Alus laskettiin vesille 13. lokakuuta ja otettiin palvelukseen saman vuoden lopulla 10. joulukuuta.

## Palvelus
Alus muutettiin 1. huhtikuuta 1940 partioveneeksi *No.31*. Se upposi 30. maaliskuuta 1944 jouduttuaan ilmahyökkäykseen Palaulla. Alus poistettiin alusluettelosta 10. toukokuuta 1944.

## Lähteet
*
*

### Viitteet
Fuji (1920)

**Fuji** () oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä *No. 36*.

## Valmistus

Alus tilattiin vuoden 1917 hankinnoissa Fujinagatan telakalta, missä köli laskettiin 6. joulukuuta 1919. Alus laskettiin vesille 27. marraskuuta 1920 ja otettiin palvelukseen 31. toukokuuta 1921.

## Palvelus
Alus muutettiin 1. huhtikuuta 1940 partioveneeksi *No.36*. Se poistettiin alusluettelosta 10. elokuuta 1946 ja romutettiin vielä samana vuonna.

## Lähteet
*
*

### Viitteet
Hishi (1921)

**Hishi** () oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä *No. 37*.

## Valmistus

Alus tilattiin vuoden 1917 hankinnoissa Uraga Dock Companyltä, missä köli laskettiin 10. marraskuuta 1920. Alus laskettiin vesille 9. toukokuuta 1921 ja otettiin palvelukseen 3. maaliskuuta 1922.

## Palvelus
Alus muutettiin 1. huhtikuuta 1940 partioveneeksi *No.37*. Se vaurioitui korjauskelvottomaksi Borneon edustalla käydyssä taistelussa 24. tammikuuta 1942 ja poistettiin alusluettelosta 10. huhtikuuta.

## Lähteet
*
*

### Viitteet
Susuki (1921)

**Susuki** () oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä *No. 34*.

## Valmistus

Alus tilattiin vuoden 1917 hankinnoissa Ishikawajiman telakalta, missä köli laskettiin 3. toukokuuta 1920. Alus laskettiin vesille 21. helmikuuta 1921 ja otettiin palvelukseen vielä samana vuonna 5. toukokuuta.

## Palvelus
Alus muutettiin 1. huhtikuuta 1940 partioveneeksi *No.34*. Se upposi 3. heinäkuuta 1944 kolaroituaan *[[Yakaze (1920)|Yakazen]]* kanssa Kaviengin edustalla. Alus poistettiin alusluettelosta 10. tammikuuta 1945.

## Lähteet
*
*

### Viitteet
Tade (1921)

**Tade** () oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä *No. 39*.

## Valmistus

Alus tilattiin vuoden 1917 hankinnoissa Fujinagatan telakalta, missä köli laskettiin 20. joulukuuta 1920. Alus laskettiin vesille 15. maaliskuuta 1922 ja otettiin palvelukseen vielä samana vuonna 31. heinäkuuta.

## Palvelus
Alus muutettiin 1. huhtikuuta 1940 partioveneeksi *No.39*. Se upposi 23. huhtikuuta 1943 Yonagunin eteläpuolella ja poistettiin alusluettelosta 1. heinäkuuta.

## Lähteet
*
*

### Viitteet
Sumire (1921)

**Sumire** () oli keisarillisen Japanin laivaston Momi-luokan hävittäjä maailmansotien välillä.

## Valmistus

Alus tilattiin vuoden 1917 hankinnoissa Ishikawajiman telakalta, missä köli laskettiin 24. marraskuuta 1920. Alus laskettiin vesille 14. joulukuuta 1921 ja otettiin palvelukseen 30. maaliskuuta 1923.

## Palvelus
Alus poistettiin alusluettelosta 1. helmikuuta 1940.

## Lähteet
*
*

### Viitteet
Luodesjärvi

**Luodesjärvi**  on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Luodesjärvi on osa Liesijärven valuma-aluetta.

## Maantietoa
Järven pituus on 500 metriä, leveys 250 metriä ja sen pinta-ala on 9,1 hehtaaria. Se sijaitsee Luoteen kylän luoteispuolella ja 2,5 kilometriä Liesijärvestä koilliseen soistuneessa metsämaastossa, jota on hieman ojitettu. Järveen on kaivettu kuusi ojaa, joista etelärannasta lähtee järven laskuoja. Oja yhtyy Vähä-Pahlasesta ja Iso-Pahlasesta alkavaan laskuojaan, joka vuorostaan yhtyy Liesijärveen laskevaan Papinojaan. Veden laskennallinen viipymä järvessä on 94 vuorokautta. Järven rantaviivan pituus on 1,4 kilometriä ja järvi on autio. Sinne ei kulje teitä ja lähin tie on 500 metrin päässä järven ohittava seututie 332.

## Vedenlaatu
Veden laatua on tutkittu kerran tammikuussa 1990. Vesi oli tuolloin ruskeaa mutta kirkasta ja sen humuspitoisuus oli korkea. Veden happamuudentaso oli hieman laskenut ja aiheuttaa vaikeuksia esimerkiksi ravuille. Veden ravinnepitoisuudet olivat lievästi rehevöityneiden järvien tasolla. Järvi ei ole kovin syvä, joten sen vesi vaihtuu nopeasti.

## Lähteet
Luodejärvi (Ylöjärvi)

**Luodejärvi** on Pirkanmaalla Ylöjärvellä Luoteen kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Luodejärvi on osa Liesijärven valuma-aluetta.

## Maantietoa
Järven pituus on 200 metriä, leveys 50 metriä ja sen pinta-ala on 7,1 hehtaaria. Se sijaitsee 2,5 kilometriä Liesijärvestä pohjoiseen ja 2,5 kilometriä Luoteen kylästä luoteeseen soistuneessa metsämaastossa. Järveen on kaivettu kuusi ojaa, joista kaakossa oleva oja toimii laskuojana. Oja laskee 150 metriä pitkään Pikku Luodejärveen, jonka etelään johtava laskuoja on Luodeoja. Luodeoja yhtyy Papinojaan hieman Liesijärven yläpuolella. Veden laskennallinen viipymä järvessä on 64 vuorokautta. Rantaviivan pituus on 1,6 kilometriä. Itärannalla sijaitsee yksi kiinteistö ja neljä vapaa-ajan asuntoa. Niille johtaa tiet etelästä seututieltä 332.

## Vedenlaatu
Vedenlaatua on tutkittu vain 11.12.1990. Järven happitilanne oli tuolloin hyvä, koska talvi oli vasta aluillaan. Vedessä todettiin runsaasti humusta ja veden väri oli erittäin tumma. Veden happamuudentaso oli alhainen, joten veden pH laskee talvella alle 5,0. Ravinteiden pitoisuudet vastasivat lievästi rehevien järvien tasoa. Järven virkistyskäyttöluokka sai arvosanan välttävä.

## Lähteet
Tsuta (1921)

**Tsuta** () oli keisarillisen Japanin laivaston Momi-luokan hävittäjä, joka oli toisessa maailmansodassa partioveneenä *No. 35*.

## Valmistus

Alus tilattiin vuoden 1918 hankinnoissa Kawasakin Koben telakalta, missä köli laskettiin 16. lokakuuta 1920. Alus laskettiin vesille 9. toukokuuta 1921 ja otettiin palvelukseen vielä samana vuonna 30. kesäkuuta.

## Palvelus
Alus muutettiin 1. huhtikuuta 1940 partioveneeksi *No.35*. Alus upposi 2. syyskuuta 1943 ilmahyökkäyksessä Laen edustalla ja poistettiin alusluettelosta 10. helmikuuta 1944.

## Lähteet
*
*

### Viitteet
Putkilammi

**Putkilammi**  on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Putkilammi on osa Liesijärven valuma-aluetta.

## Maantietoa
Lammen pituus on 250 metriä, leveys 200 metriä ja sen pinta-ala on 4,3 hehtaaria. Se sijaitsee kilometrin Aurejärven kirkosta kaakkoon ja se jää Putkinevalla yhdysteiden 3350 ja 3351 väliin. Lampea ympäröi tiheästi ojitettu Putkineva, josta laskee lampeen 18 suo-ojaa. Eteläisin oja on lammen laskuoja, joka kulkee etelään ja laskee 3,5 kilometrin päässä Yliseen Latvajärveen. Rantaviivan pituus on 750 metriä ja rantaviivaa reunustaa kapea avosuon kaistale. Itärannalla sijaitsee yksinäinen rakennus ja itärantaan johtaa yksinäinen kävelypolku. Polku on 150 metriä pitkä ja se tulee yhdystieltä 3350.

## Lähteet
Monsanto-prosessi

**Monsanto-prosessi** on Monsanton kehittämä etikkahapon valmistukseen käytetty prosessi. Reaktion lähtöaineena käytetään hiilimonoksidia ja metanolia. Monsanto-prosessi on ollut yksi tärkeimmistä etikkahapon valmistusmenetelmistä, mutta sittemmin 2000-luvulla Cativa-prosessi on osittain syrjäyttänyt sen. Monsanto-prosessilla voidaan valmistaa myös muita karboksyylihappoja kuin etikkahappoa käyttämällä lähtöaineena muita alkoholeja.

## Monsanto-prosessin historiaa ja menetelmä
Monsanto-prosessi kehitettiin 1960-luvun lopulla ja ensimmäinen tehdas aloitti kaupallisen tuotannon vuonna 1970 Teksasissa ja sen alkuperäinen kapasiteetti oli 135&nbsp;000 tonnia vuodessa. Tämän jälkeen tehtaita on rakennettu ja lisensoitu muuallekin ja suurimmillaan vuotuinen etikkahappotuotanto Monsanto-prosessilla on ollut 2 miljoonaa tonnia. Prosessin etuna on sen hyvä selektiivisyys ja sivutuotteiden muodostuminen on hyvin vähäistä.

Monsanto-prosessin lähtöaineina toimivat metanoli ja hiilimonoksidi ja reaktio tapahtuu vesiliuoksessa. Reaktio tapahtuu noin 180&nbsp;°C:n lämpötilassa ja 30 baarin paineessa. Katalyyttinä on anioninen rodiumin kompleksi dijododikarbonyylirodaatti(I) ([Rh(CO)2I2]-). Katalyytin lähtöaineena voidaan käyttää lähes mitä tahansa rodium- ja jodidiyhdistettä ja hiilimonoksidia, joka toimii karbonyyliligandin lähteenä. Prosessin ensimmäisessä vaiheessa vetyjodidi reagoi metanolin kanssa jodimetaaniksi. Tämän jälkeen jodimetaani siirtyy varsinaiseen katalyyttiseen sykliini. Syklin ensimmäisessä vaiheessa metyylijodidi muodostaa kompleksin rodiumkatalyytin avulla hapettavalla additiolla, jossa rodium hapettuu hapetusluvulle +III. Seuraavassa vaiheessa rodium katalysoi insertioreaktioa, jossa hiilimonoksidimolekyyli reagoi metyyliryhmän kanssa asetyyliryhmäksi. Tämä kompleksi ensin dimeroituu ja sen jälkeen hajoaa alennetussa paineessa asetyylijodidiksi ja alkuperäiseksi katalyytiksi pelkistävällä eliminaatiolla. Asetyylijodidi hydrolysoituu veden vaikutuksesta etikkahapoksi ja vetyjodidiksi. Monsanto-prosessin katalyyttinen sykli on esitetty alla olevassa kaaviossa.
:

Monsanto-prosessista on kehitetty 1980-luvulla niin kutsuttu Tennessee Eastman-prosessi. Tämä tuottaa vedettömissä olosuhteissa etikkahappoanhydridiä metyyliasetaatista ja hiilimonoksidista. Tässä prosessissa aktiivinen katalyytti on sama kuin Monsanto-prosessissa. Monsanto-prosessin on osittain syrjäyttänyt Cativa-prosessi, joka käyttää katalyyttinä halvempaa iridiumin kompleksia.

## Lähteet
Reichenbach

**Reichenbach** voi tarkoittaa seuraavia:

;paikkoja:

* Reichenbach im Kandertal, kunta Sveitsissä
* Reichenbachin putoukset, vesiputousketju Sveitsissä.

;henkilöitä:

* Hans Reichenbach (1891–1953), saksalainen tieteenfilosofi
* Karl von Reichenbach (1788–1869), saksalainen kemisti, geologi, metallurgi, luonnontieteilijä, teollisuusmies ja filosofi
* Ludwig Reichenbach (1793–1879), saksalainen kasvi- ja lintutieteilijä
* Ralf Reichenbach (1950–1998), saksalainen kuulantyöntäjä.
Paul Eddington

**Paul Eddington**, CBE (18. kesäkuuta 1927 Lontoo – 4. marraskuuta 1995 Lontoo) oli englantilainen näyttelijä.

Eddington näytteli tv-sarjoissa ''Kyllä, herra ministeri'' ja ''Kyllä, herra pääministeri'' James Hackerin roolin.

## Filmografiaa
* *[[Vuorolento]]* (*Jet Storm*, 1959) Victor Tracer
* *The Devil's Bride* (1968) Richard
* *[[Baxter!]]* (1972) Rawling
* *To Sir, With Love* (1974) Moran
Lähde: 

## Lähteet

## Aiheesta muualla
*
Martin O’Donnell

**Martin ”Marty” O’Donnell** on yhdysvaltalainen säveltäjä, joka tunnetaan parhaiten pelitalo Bungien pelisarjoihin *Myth*, *Oni*, *[[Halo (videopelisarja)|Halo]]* ja *[[Destiny (videopeli)|Destiny]]* säveltämästään musiikista. O’Donnell teki sävellyksissään paljon yhteistyötä Michael Salvatorin kanssa.

O’Donnell aloitti musiikillisen uransa kirjoittamalla mainosmusiikkia. Hän siirtyi säveltämään videopelimusiikkia tehtyään äänisuunnittelua vuoden 1997 videopeliin *Riveniin*. Tämän jälkeen O’Donnell työskenteli Bungien pelien parissa ja johti Bungien ääniosastoa aina erottamiseensa 11. heinäkuuta 2014 asti. Hänen viimeiseksi työkseen Bungiella jäi *Destiny*. O’Donnellin mukaan erottaminen tapahtui ilman syytä ja haastoi entisen työnantajansa oikeuteen. O’Donnell voitti oikeudenkäynnin. Erottamisensa jälkeen hän on keskittynyt itse perustamaansa pelistudioon Highware Gamesiin.

## Sävellykset
***' (1997)
*''[[Myth II: Soulblighter]]'' (1998)
*''[[Oni (videopeli|Oni]]'' (2001)
***' (2001)
**[[Halo 2]]* (2004)
**[[Halo 3]]* (2007)
**[[Halo 3: ODST]]* (2009)
*** (2010)
**[[Destiny (videopeli)|Destiny]]* (2014)

## Lähteet

## Aiheesta muualla
*
Pullakko

**Pullakko** on sarakasveilla tavattava rakenne, jonka sisällä kukasta muodostuva hedelmä kehittyy. Saroilla (*Carex*) pullakon sisällä kehittyvä hedelmä on pähkylä. Pullakot ovat usein jyvän- tai sipulinmuotoisia ja niiden kärjessä voi lajista riippuen olla ota. Useilla saroilla pullakon muoto on tärkeä lajituntomerkki ja sen perusteella muun muassa pullosaran (*Carex rostrata*) ja luhtasaran (*Carex vesicaria*) voi hyvin erottaa toisistaan. Erilaistähkäisillä saroilla, joilla hede- ja emikukat sijaitsevat eri tähkissä, voi emitähkissä olla lukuisia pullakoita.

## Kuvia eri saralajien emitähkistä ja pullakoista

Carex rostrata inflorescens (11).jpg|Pullosaran (*Carex rostrata*) emitähkä, jossa paljon pullakoita
Carex rostrata caro6 003 php.jpg|Pullosaran (*Carex rostrata*) pullakoita
Carex vesicaria inflorescense (11).jpg|Luhtasaran (*Carex vesicaria*) emitähkä, jossa paljon pullakoita
Carex vesicaria fruits.jpg|Luhtasaran (*Carex vesicaria*) pullakoita
Carex limosa inflorescens (03).jpg|Mutasaran (*Carez limosa*) emitähkä, jossa noin parikymmentä pullakkoa
Carex limosa seeds.jpg|Mutasaran (*Carex limosa*) pullakoita (alimmat) ja tähkäsuomuja (kaksi ylintä).


## Lähteet
*
Rantalentopallo kesäolympialaisissa 2016 – naisten turnaus

**Naisten rantalentopalloturnaus** Rio de Janeiron olympialaisissa 2016 käytiin 6. – 17. elokuuta Estádio de Copacabanalla. Turnauksen voitti saksalaispari Laura Ludwig ja Kira Walkenhorst, joka kukisti loppuottelussa isäntämaan parin Ágatha Bednarczuk ja Bárbara Seixas. Pronssille sijoittui yhdysvaltalaiset Kerri Walsh Jennings ja April Ross.

## Tulokset
Alla olevassa taulukossa on tulokset neljännesvälieristä lähtien.

## Lähteet
Trinidad ja Tobago kesäolympialaisissa 2016

**Trinidad ja Tobago** osallistui Rio de Janeiron olympialaisiin 2016 32 urheilijan joukkueella. Lipunkantajana avajaisissa toimi Keshorn Walcott.

## Lähteet
Hiuskarvan varassa (televisiosarja)

**Hiuskarvan varassa** () on brittiläinen matkailuohjelma, jonka pääosassa on Bear Grylls. Sarja alkoi Discovery Channel -kanavalla 10. maaliskuuta 2006. Suomessa sarjan esittäminen alkoi Discovery Channel -kanavalla 3. huhtikuuta 2013.
Jalkapallon Suomen Cup 2016

Jalkapallon Suomen Cup järjestettiin 62. kerran vuonna 2016. Suomen Cupiin saivat osallistua Palloliiton jäsenseurojen aikuisten joukkueet, jotka osallistuvat liiton tai piirien viralliseen kilpailutoimintaan, ei kuitenkaan JKKI-joukkueet.

Cupin voitti SJK, joka voitti loppuottelussa HJK:n rangaistuspotkuilla 7-6 (1-1).

## Ensimmäinen kierros

## Toinen kierros

## Kolmas kierros

## Neljäs kierros

## Viides kierros

## Kuudes kierros

## Puolivälierät

## Välierät

## Loppuottelu

## Lähteet
Alainen Latvajärvi

**Alainen Latvajärvi**  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alainen Latvajärvi on osa Liesijärven valuma-aluetta.

## Maantietoa
Järven pituus on 900 metriä, leveys 200 metriä ja sen pinta-ala on 15 hehtaaria. Se sijaitsee noin neljä kilometriä Aurejärvestä itään metsämaastossa, jonka etelärannoilla on hieman suomaata. Järven ympäristöstä on siihen johdettu viisi metsäojaa ja Ylisen Latvajärven laskuoja. Järven oma laskuoja Papinoja lähtee sen eteläpäästä ja laskee noin neljän kilometrin jälkeen Liesijärven Levälahteen. Veden laskennallinen viipymä järvessä on 18 vuorokautta. Rantaviivaa on 2,0 kilometriä ja se on paikoin hieman soistunutta. Järven rannoille on rakennettu kahdeksan vapaa-ajan asuntoa, joille johtaa tiet seututieltä 332 tai siitä Rikalan suuntaan haarautuvalta tieltä.

## Vedenlaatu
Veden laatua on tutkittu kesällä 1989 ja talvella 1990. Veden humuspitoisuus on suuri, veden väri tumma ja  sen happamuustao on alhainen. Ravinteita on vedessä enemmän kuin levän määrästä voisi päätellä. Fosforin pitoisuudet vastaavat rehevien järvien tasoa, mutta klorofyllin määrät vastaavat vain lievästi rehevien järvien tasoa. Järven virkistyskäytön luokittelussa se saa arvosanan välttävä.

## Lähteet
Sophie Hitchon

**Sophie Hitchon** (s. 11. heinäkuuta 1991 Burnley) on brittiläinen moukarinheittäjä ja olympiamitalisti. 170 senttimetriä pitkä ja 75 kilogrammaa painava Hitchon edustaa Blackburn Harriersia.

Hitchon saavutti olympiapronssia vuoden 2016 kesäolympialaisista Rio de Janeirosta uudella maansa ennätyksellä 74,54. Vuoden 2012 kesäolympialaisissa hän oli alun perin finaalin viimeinen eli kahdestoista., mutta nousi dopingkäryjen myötä kahdeksanneksi. MM-kilpailuihin Hitchon on osallistunut neljästi, ollen parhaimmillaan neljäs vuonna 2015 Pekingissä ja seitsemäs Lontoossa 2017. EM-kilpailuissa hän on sijoittunut neljänneksi Amsterdamissa 2016 ja kahdeksanneksi Berliinissä 2018. 

Hitchon voitti kultaa vuoden 2010 alle 20-vuotiaiden MM-kilpailuista. Alle 23-vuotiaiden EM-kilpailuista hänellä on yksi kulta sekä yksi pronssi ja alle 20-vuotiaiden EM-kilpailuista yksi pronssi.

Hitchon on edustanut Englantia Kansainyhteisön kisoissa, joista hänellä on yksi pronssi vuodelta 2014 Glasgow’sta.

## Henkilökohtaiset ennätykset
* Moukarinheitto: 74,54 **NR** (Rio de Janeiro 2016)

## Lähteet

## Aiheesta muualla

*
Zimbabwe kesäolympialaisissa 2016

**[[Zimbabwe]]** osallistui Rio de Janeiron vuoden 2016 kesäolympialaisiin.

## Jousiammunta

Zimbabwe sai yhden jousiampujan miesten jousiammuntaan. Maata edustanut Gavin Sutherland hävisi heti neljännesvälierässä ja sijoittui jaetulle 33:nnelle sijalle.

## Soutu

Zimbabwe sai yhden veneen sekä miesten että naisten sarjaan. Miesten puolella Andrew Peebles oli sarjassaan 25:s ja naisten puolella Micheen Thornycroff oli yhdestoista.

## Yleisurheilu

Zimbabwea edusti viisi miestä ja yhden naisen Rio de Janeiron yleisurheiluissa. Miehistä Gabriel Mvumvure osallistui 100 metrin juoksuun karsiutuen semifinaaleissa sijoittuen seitsemänneksi. Tatenda Tsumba osallistui 200 metrin juoksuun, mutta karsiutui jo alkuerissä. Wirimai Juwawo, Pardon Ndhlovu ja Cuthbert Nyasango osallistuivat maratonille. Naisista Rutendo Nyahora osallistui maratonille jääden sijalle 92.

## Ratsastus

Zimbabwe sai yhden ratsastajan vuoden 2016 olympialaisiin. Maata edustanut Camilla Kruger sijoittui yksilökilpailuissa seuraavasti: dressagessa sijalle 61, Cross countryssa sijalle 32 ja esteissä sijalle 35. Kruger ei päässyt loppukilpailuun, vaan jäi sijalle 35.

## Jalkapallo

Zimbabwe sai naisten edustusjoukkueen olympialaisiin. Joukkue jäi lohkonsa viimeiseksi häviten kaikki pelit.

## Ammunta

Zimbabwe sai yhden edustajan miesten ammuntaan. Sean Nicholson osallistui miesten kaksoistrapiin jääden karsinnoissa sijalle 19. 

## Uinti

Zimbabwelaiset uimarit osallistuivat seuraaviin uimatapahtumiin:
* Sean Gunn osallistui miesten 100 metrin vapaatyylin uintiin karsiutuen alkuerissä:
* Kirsty Coventry osallistui sekä naisten 100 että 200 metrin selkäuintiin. 100 metrin matkalla hän jäi semifinaaleissa yhdenneksitoista, mutta 200 metrin matkalla pääsi finaaleihin sijoittuen niissä kuudenneksi.
The Last Dance

**The Last Dance** voi tarkoittaa ainakin seuraavia:

* *[[The Last Dance (televisiosarja)|The Last Dance]]*, vuonna 2020 julkaistu Michael Jordanin ja Chicago Bullsin menestysvuosiin keskittyvä dokumenttisarja
* *[[The Last Dance (Magnumin albumi)|The Last Dance]]*, Magnumin livealbumi vuodelta 1996
* *[[The Last Dance (Stepsin albumi)|The Last Dance]]*,  Stepsin kokoelma-albumi vuodelta 2002
* *[[The Last Dance (Ken Hensleyn albumi)|The Last Dance]]*, Ken Hensleyn sooloalbumi vuodelta 2004
* ”The Last Dance”, Clare Maguiren singlekappale vuoden 2011 albumilta *[[Light After Dark]]*.
Ylinen Latvajärvi

**Ylinen Latvajärvi**  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Latvajärvi on osa Liesijärven valuma-aluetta.

## Maantietoa
Järven pituus on 1,0 kilometriä, leveys 150 metriä ja sen pinta-ala on 9,2 hehtaaria. Se sijaitsee Aurejärvestä noin neljä kilometriä itään. Järven pohjoisrannat ovat suoalueella, mutta sen eteläosat metsämaastossa. Pohjoisrantoja kiertää kapea avosuon vyöhyke ja kahdeksan järven kymmenestä ojasta on siellä kaivettu järveen asti. Pohjoispään vesialue on myös ruohottunutta. Järven laskuoja lähtee sen eteläpäästä ja laskee 200 metrin jälkeen Alaiseen Latvajärveen. Veden laskennallinen viipymä järvessä on 13 vuorokautta. Rantaviivan pituus on 2,1 kilometriä. Rannoille on rakennettu kiinteistö ja neljä vapaa-ajan asuntoa, joille johtaa tiet joko yhdystieltä 3350 tai Rikalasta lähtevältä tieltä.

## Vedenlaatu
Veden laatua on tutkittu tammikuussa 1990. Silloin vedellä oli voimakas humusleima, koska valuma-alueella on paljon soita. Myös veden tumma väri ja happamuusasteen (eli pH) alhainen arvo johtuivat samasta syystä. Järven puskurikyky happamoitumista vastaan oli heikko, jolloin happamuuden muutokset riippuivat sateen aiheuttamasta valunnan määrästä. Veden ravinnepitoisuudet ovat lievästi koholla. Järven virkistystasolle voidaan antaa arvosana välttävä.

## Lähteet
Jevgeni Tištšenko

**Jevgeni Andrejevitš Tištšenko** (s. 15. heinäkuuta 1991 Kanevskaja) on venäläinen amatöörinyrkkeilyn olympiavoittaja, maailmanmestari ja Euroopan-mestari. 196 senttimetriä pitkä ja 91 kilogrammaa painava vasenkätinen Tištšenko kilpailee raskaassa sarjassa. 

Tištšenko saavutti olympiakultaa raskaasta sarjasta vuoden 2016 kesäolympialaisista Rio de Janeirosta. Hän voitti Kazakstanin Vasili Levitin kiistanalaisin tuomariäänin. MM-kilpailuista Tištšenkolla on yksi kulta ja yksi hopea. EM-kilpailuista hän on saavuttanut yhden kullan vuonna 2015.

Vuoden 2013 kesäuniversiadeista Kazanista Tištšenko saavutti kultaa raskaasta sarjasta.

## Lähteet
Liesijärvi

**Liesijärvi** on

* Liesijärvi, järvi Parkanossa
* Liesijärvi, järvi Ylöjärvellä
* Iso Liesijärvi, *Iso Liesjärvi*, järvi Multialla

## Katso myös
* Täsmennyssivu Liesjärvi
Hopeahääpäivä

**Hopeahääpäivä** on avioliiton solmimisen 25. vuosipäivä.

Muita merkityksiä:

* *[[Hopeahääpäivä (albumi)|Hopeahääpäivä]]*, Leevi and the Leavingsin albumi vuodelta 2003
* ”Hopeahääpäivänä”, Erkki Junkkarisen kappale vuoden 1975 albumilta *[[Ruusuja hopeamaljassa (albumi)|Ruusuja hopeamaljassa]]*.
Mimosa Willamo

**Mimosa Helena Willamo** (s. 9. marraskuuta 1994 Helsinki) on suomalainen näyttelijä. Hän syntyi kaksikieliseen espoolaisperheeseen, ja hän on tehnyt rooleja sekä suomeksi että ruotsiksi.

Willamo palkittiin parhaan naissivuosan Jussilla roolistaan elokuvasta *[[Päin seinää]]* (2014) sekä parhaan naispääosan Jussilla roolistaan elokuvassa *[[Aurora (elokuva)|Aurora]]* (2019). Hänen muita tunnettuja roolejaan ovat muun muassa elokuvat *[[Bodom (vuoden 2016 elokuva)|Bodom]]* (2016), *[[Teit meistä kauniin (elokuva)|Teit meistä kauniin]]* (2016), ja *[[Elvis & Onerva]]* (2019) sekä komedisarja *[[Erinomanlaiset]]* (2016).

## Ura
Vuonna 2014 *[[Me Naiset]]* -lehdessä Willamoa kutsuttiin kotimaisen elokuvan uudeksi tähdeksi. Willamo on näyttelemisen ohella työskennellyt myös koulunkäyntiavustajana sekä aiemmin Ylen lastenohjelmien juontajana ja käsikirjoittajana. Willamo kirjoitti Kallion lukiosta ylioppilaaksi vuonna 2013.

Willamo sai roolistaan *Bodom*-elokuvassa parhaan naisnäyttelijän palkinnon Screamfest-kauhuelokuvafestivaaleilla Los Angelesissa Yhdysvalloissa vuonna 2016. *Bodom-*roolistaan Willamo oli ehdolla myös parhaan naispääosan Jussin saajaksi.

Maaliskuussa 2018 Willamolta julkaistiin single ”All on My Own” nimellä Salla. Kappale on osa *[[HasBeen]]*-sarjan soundtrackia, ja sen ovat tehneet Iisa Pajula, Elias Gould, Noah Kin ja Minna Koivisto.

Willamo näyttelee nimiroolia Miia Tervon ohjaamassa romanttisessa komediaelokuvassa *[[Aurora (elokuva)|Aurora]]*, joka sai ensi-iltansa tammikuussa 2019 Göteborgin elokuvajuhlien avauselokuvana. Willamo palkittiin roolistaan parhaan naispääosan Jussilla.

Hänellä on rooli myös *[[Roba]]*-poliisisarjan neljännellä kaudella ja vuonna 2021 ensi-iltansa saaneissa elokuvissa *[[Peruna (elokuva)|Peruna]]* ja *[[Veden vartija]]*.

Willamo osallistui yhdessä isänsä Patrick Willamon kanssa ''Amazing Raze Suomen'' toiselle tuotantokaudelle vuonna 2024 sijoittuen kilpailussa toisiksi.

## Yksityiselämä
Willamo asuu Helsingissä puolisonsa näyttelijä Ville Hilskan kanssa.

## Filmografia

### Dubbaukset

## Lähteet
Isaquias Queiroz

**Isaquias Queiroz dos Santos** (s. 3. tammikuuta 1994 Ubaitaba) on brasilialainen ratamelonnan olympiavoittaja ja maailmanmestari. 175 senttimetriä pitkä ja 85 kilogrammaa painava Queiroz kilpailee kanadalaiskanootilla. Hän edustaa Club Athletico Paulistanoa ja hänen valmentajanaan toimii Jesús Morlán.

Queiroz voitti olympiakultaa kanadalaisyksikön 1&nbsp;000&nbsp;metrillä vuodelle 2021 siirretyissä Tokion olympialaisissa.Vuoden 2016 kesäolympialaisista Rio de Janeirosta Queiroz saavutti hopeaa kanadalaisyksiköiden 1 000 metriltä ja kanadalaiskaksikoiden 1 000 metriltä ja pronssia yksiköiden 200 metriltä. Pariisin olympialaisissa 2024 hän sai hopeaa kanadalaisyksikön 1&nbsp;000&nbsp;metrillä. MM-kilpailuista hän on saavuttanut seitsemän kultaa, yhden hopean ja kuusi pronssia. Pan-Amerikan kisoista Queiroz on saavuttanut kolme kultaa ja kaksi hopeaa.

Queirozille tapahtui lapsena paljon vakavia onnettomuuksia. Kolmivuotiaana hänen päälleen kaatui kiehuvaa vettä, tehden palovammoja suureen osaan hänen vartalostaan. Queiroz joutui tuolloin olemaan sairaalassa kuukauden. Viisivuotiaana hänet kidnapattiin ja tarjottiin adoptoitavaksi ennen kuin hänen äitinsä onnistui saamaan hänet takaisin. Kymmenvuotiaana Queiroz putosi puusta menettäen toisen munuaisensa yrittäessään saada käärmettä kiinni.

Vuonna 2015 hänet valittiin Brasilian vuoden urheilijaksi.

## Lähteet
Koúla

**Koúla** () on keskiseen Rodópivuoristoon kuuluva vuorijono Bulgarian ja Kreikan rajalla. Sen korkein huippu on Chaïntoú- eli Erýmanthos-vuoren Gyftókastro, jonka korkeus on 1&nbsp;828 metriä. Toinen korkea huippu on Stámna-vuoren Psíloma, jonka korkeus on 1&nbsp;739 metriä.

Kreikan puolella vuoristo sijaitsee Dráman ja Xánthin alueyksiköiden alueella. Vuoristossa sijaitsee Megálo Livádi Lepídan ylätasanko, joka tunnetaan myös nimellä Ouloú Giaïlá.

## Lähteet
Kroússia

**Kroússia** (, myös *Kroúsia*; ) on vuorijono Makedoniassa Pohjois-Kreikassa. Sen korkein huippu on Mavrovoúni (Μαυροβούνι), jonka korkeus on 1&nbsp;179 metriä.

Kroússia-vuoristo erkanee etelään Kreikan, Bulgarian ja Pohjois-Makedonian rajalla kulkevista Belasitsa- eli Bélles-vuorista. Se kulkee luoteis-kaakkoissuunnassa Kilkiksen ja Sérresin alueyksiköiden rajalla ja erottaa niiden tasangot toisistaan.

## Lähteet
Óri Kyparissías

**Óri Kyparissías** eli *Kyparissíanvuoret* () on vuoristo Peloponnesoksen niemimaan länsiosassa Kreikassa. Sen suurin korkeus on 1&nbsp;224 metriä.

Vuoristo sijaitsee Messeniassa Trifylían kunnan ja Pýlos-Néstorasin kunnan alueella Kyparissiakóslahden rannikolla.

## Lähteet
Aroánia

**Aroánia** () eli **Chelmós** (Χελμός; myös *Helmós*) on vuori ja vuorijono Peloponnesoksen niemimaan pohjoisosassa Kreikassa. Sen korkeus on 2&nbsp;355 metriä ja prominenssi 1&nbsp;045 metriä.

Aroánian korkein huippu on nimeltään Psilí Kor(y)fí (Ψηλή Κορ(υ)φή). Muut korkeimmat huiput ovat Neraïdórachi (Νεραϊδόραχη, 2&nbsp;340 m), Kokkinóvrachos eli Profítis Ilías (Κοκκινόβραχος/Προφήτης Ηλίας, 2&nbsp;282 m), Aetoráchi (Αετοράχη, 2&nbsp;252 m), Gardíki (Γαρδίκι, 2&nbsp;182 m), Avgó (Αυγό, 2&nbsp;138 m) ja Nisí (Νησί, 2&nbsp;042 m). Vuoristojärvi Mavrólimni (Μαυρόλιμνη) sijaitsee vuorilla 2&nbsp;050 metrin korkeudessa.

Osa vuoristosta kuuluu Chelmóksen–Vouraïkóksen kansallispuiston alueeseen. Vuorilla 2&nbsp;340 metrin korkeudessa sijaitsee Ateenan kansallisen observatorion alainen Chelmóksen observatorio (myös Helmoksen observatorio).

## Lähteet

## Aiheesta muualla
Baba (vuori)

**Baba** () eli **Varnoúntas** (; ) on vuori Pohjois-Makedoniassa Bitolan kunnassa Pelagonian alueella, sekä osin Kreikan puolella Flórinan alueyksikön alueella Länsi-Makedoniassa. Baba on Pohjois-Makedonian kolmanneksi korkein vuori ja sen korkeus on 2&nbsp;601 metriä. Baban ympäristössä on Pelisterin kansallispuisto.

Vuoren korkein huippu on Pelister (kreik. Peristéri, Περιστέρι), joka sijaitsee Pohjois-Makedonian puolella. Muut korkeimmat huiput Pohjois-Makedonian puolella ovat Dva Groba (2&nbsp;514 m), Veternica (2&nbsp;420 m), Muza (2&nbsp;350 m), Shiroka (2&nbsp;218 m), Kozji Kamen (2&nbsp;199 m), Griva (2&nbsp;198 m),  Golema Chuka (2&nbsp;188 m), Skrkovo (2&nbsp;140 m) ja Babin Zab (1&nbsp;850 m). Vuoren alue muodostaa kansallispuiston.

Huipuista Gkarváni eli Kárva (Γκάρβανη/Κάρβα, makedoniaksi Rzana, 2&nbsp;334 m), sijaitsee Kreikan ja Pohjois-Makedonian rajalla. Kreikan puolen korkeimmat huiput ovat Belavóda (Μπελαβόδα, 2&nbsp;179 m), Kírko (Κίρκο, 2&nbsp;155 m), Tsoútse (Τσούτσε, 2&nbsp;124 m), Kártsa Toúmpa (Κάρτσα Τούμπα, 2&nbsp;177 m), Pinerítsa (Πινερίτσα, 2&nbsp;110 m), Elatiá (Ελατιά, 2&nbsp;130m ), Motsára (Μοτσάρα, 2&nbsp;066 m), Kótsyfa eli Potístres (Κότσυφα/Ποτίστρες, 2&nbsp;065 m) ja Pláka (Πλάκα, 1&nbsp;818 m).

## Lähteet

## Aiheesta muualla
FIA:n palkintogaala

**FIA:n palkintogaala** (**FIA Prize Giving Gala**) on kansainvälisen autoliiton FIA:n vuosittain joulukuussa järjestämä palkintogaala. Ensimmäinen järjestettiin vuonna 1946.

## Lähteet
Turkmenistan kesäolympialaisissa 2016

**Turkmenistan** osallistui Rio de Janeiron olympialaisiin 2016 yhdeksän urheilijan joukkueella. Lipunkantajana avajaisissa toimi uimari Merdan Ataýew.

## Joukkue
### Judo

*Gulbadam Babamuratova - Naisten 52 kg-sarja
*Rushana Nurjavova - Naisten 57 kg-sarja 

### Nyrkkeily

*Arslanbek Achilov - Miesten keskipainoiset

### Painonnosto

*Hojamuhammet Toychyyev - Miesten yli 105 kg
*Guinabat Kadyrova - Naisten 69 kg

### Uinti

*Merdan Ataýew – miesten 100&nbsp;m selkäuinti
*Darja Semjonova – naisten 100&nbsp;m rintauinti

### Yleisurheilu

*Amanmurad Hommadov - Miesten moukarinheitto
*Yelena Ryabova - Naisten 200 metrin juoksu

## Lähteet
Belasitsa

**Belasitsa** (bulgariaksi ja , myös *Belasica*) eli **Bélles** () tai **Kerkíni** (Κερκίνη) on vuoristo Bulgarian, Kreikan ja Pohjois-Makedonian rajalla. Sen korkein huippu on Radomir eli Kalampáka, jonka korkeus on 2&nbsp;031 metriä.

Belasitsa-vuoristosta noin 45 prosenttia on Kreikan pohjoisosassa, noin 35 prosenttia Pohjois-Makedonian tasavallan kaakkoisosassa ja noin 20 prosenttia Bulgarian lounaisosassa. Vuoriston pituus on noin 60 kilometriä ja leveys noin 7–9 kilometriä. Korkeus vaihtelee enimmäkseen 300 ja 1&nbsp;900 metrin välillä. Kolmen maan rajat kohtaavat vuoristossa Tumba- eli Toúmpavuorella (1&nbsp;880 m).

Belasitsasta etelään erkanevat Kreikan puolella olevat Kroússia-vuoret. Vuoren itäpuolella sijaitsee Ágkistro-vuori, josta sen erottaa Roúpelin sola.

## Lähteet

## Aiheesta muualla
Falakró

**Falakró** (, ”Kalju”) eli *Boz Ntag* (Μποζ Νταγ, , , ”Harmaa vuori”) on vuori Itä-Makedoniassa Pohjois-Kreikassa lähellä Bulgarian rajaa. Sen korkeus on 2&nbsp;232 metriä.

Falakró sijaitsee Dráman alueyksikössä Itä-Makedonian ja Traakian alueella. Vuoren korkein huippu on nimeltään Profítis Ilías (Προφήτης Ηλίας). Muut korkeimmat huiput ovat Ágios Pávlos (Άγιος Παύλος, 1&nbsp;768 m), Ágio Pnévma (Άγιο Πνεύμα, 1&nbsp;629 m), Várdena (Βάρδενα) ja Chionótrypa (Χιονότρυπα). Vuorella sijaitsee hiihtokeskus.

## Lähteet

## Aiheesta muualla
Karáva

**Karáva** () eli **Schizokáravo** (Σχιζοκάραβο) on vuori Píndos-vuoristoon kuuluvilla Ágrafa-vuorilla Thessaliassa Kreikassa. Sen korkeus on 2&nbsp;184 metriä ja prominenssi 1&nbsp;010 metriä.

Karáva sijaitsee Kardítsan alueyksikön alueella. Se on Ágrafa-vuorten korkein huippu.

## Lähteet
Katarachiás

**Katarachiás** (; myös Καταρραχιάς, *Katarrachiás*) on vuori Píndos-vuoristoon kuuluvilla Athamaniká- eli Tzoumérkavuorilla Luoteis-Kreikassa. Sen korkeus on 2&nbsp;232 metriä.

Katarachiás sijaitsee Epeirokseen kuuluvan Ioánninan alueyksikön sekä Thessaliaan kuuluvan Tríkalan alueyksikön rajalla.

## Lähteet
Kožuf

**Kožuf** () eli **Tzéna** () on vuori Pohjois-Makedonian ja Kreikan rajalla. Sen korkeus on 2&nbsp;182 metriä.

Kožuf on jatke vuorijonolle, johon kuuluvat muun muassa Vóras- eli Kaïmáktsalán- sekä Pínovo-vuoret. Pääosa vuoresta on Pohjois-Makedonian puolella. Kreikkalaisen Makedonian puoleinen osa vuoresta sijaitsee Péllan alueyksikön alueella. Vuoressa on kaksi lähes yhtä korkeaa huippua, jotka tunnetaan Kreikan puolella nimillä Megáli Tzéna ja Mikrí Tzéna (Μεγάλη/Μικρή Τζένα).

## Lähteet

## Aiheesta muualla
Lákmos

**Lákmos** (, myös Λάκμωνας, *Lákmonas*; ) eli **Peristéri** (Περιστέρι) on vuori keskisessä Píndos-vuoristossa Epeiroksen ja Thessalian rajalla Kreikassa. Sen korkeus on 2&nbsp;295 metriä.

Lákmos sijaitsee Ioánninan ja Tríkalan alueyksiköiden alueella. Vuoren korkein huippu tunnetaan myös nimellä Tsoukaréla (Τσουκαρέλα).

## Lähteet

## Aiheesta muualla
Lýgkos

**Lýgkos** (; transl. myös *Lýgos*, *Lýngos*, *Língos*) on vuori ja vuorijono pohjoisessa Píndos-vuoristossa Luoteis-Kreikassa. Sen korkeus on  metriä. Vuori sijaitsee Epeirokseen kuuluvan Ioánninan alueyksikön ja Länsi-Makedoniaan kuuluvan Grevenán alueyksikön rajalla.

Lýgkoksen korkeimman huipun nimi on Avgó (Αυγό). Vuorijonona Lýgkoksen muita korkeita huippuja ovat Pyrostiá (Πυροστιά, ), Kakoplévri eli Miliá (Κακοπλεύρι/Μηλιά, ), Flénga (Φλέγγα, ), Tría Sýnora (Τρία Σύνορα, ), Aftiá (Αυτιά, ), Kapetán Klidí (Καπετάν Κληδή, ), Salatoúra (Σαλατούρα, ) ja Díkorfo (Δίκορφο, ). Toisissa lähteissä osa samoista huipuista esiintyy läheisen Mavrovoúni-vuoren huippuina. Vuoren alue on osa Pohjoisen Píndoksen kansallispuistoa.

## Lähteet
BeamNG.drive

**BeamNG.drive** on ajoneuvosimulaatiopeli, jonka on saksalaisen BeamNG GmbH:n kehittämä ja julkaisema. Peli käyttää pehmeän kappaleen mallia pelimoottorissaan törmäysten ja vaurioiden käsittelyyn. 

Peli julkaistiin Steam-palvelussa ennakkojulkaisuversiona 29. toukokuuta 2015.

## Kehitys
BeamNG julkaisi 28. toukokuuta 2012 YouTube-videon nimeltä "Revolutionary soft-body physics in CryEngine3". Alun perin BeamNG.drive oli tarkoitus perustua CryEngine3:een, mutta sen käyttö ajo-pelissä paljasti lukuisia vikoja, mikä johti CryEngine3:n korvaamisen Torquella. BeamNG perustuu vahvasti lua koodaukseen ja käyttää paikallisten tietojen paketteja lua-verkon avulla pelin aikana.

BeamNG:n verkkosivu, beamng.com avattiin 8. toukokuuta 2012 aloittaakseen uutisten julkaiseminen simulaattorin kehityksestä.

Peli asetettiin avoimeen äänestykseen Steam Greenlightissa 12. helmikuuta 2014 ja se hyväksyttiin kahdeksan päivän päästä.

Peli julkaistiin 29. toukokuuta 2015 Steam Early Accessissa.

BeamNG ilmoitti 15. kesäkuuta 2018 yhteistyöstä Camshaft Software -ohjelmiston kanssa, joka kehitti ajoneuvotyyppikoneen Automation, jossa he tarjosivat 13.7.2018 molemmille peleille myynninedistämismyyntiä. Päivitys sisälsi Automation Test Track -ympäristön, joka asetettiin Uuteen-Seelantiin.

## Pelaaminen
BeamNG.drive sisältää seitsemän tilaa: skenaariot, jotka ovat monimutkaisia, vaikeita, kehittäviä ja vaihtelevia tehtäviä; kampanjatila, joka sisältää tiettyyn teemaan liittyviä pieniä skenaarioita; vapaa harhailu-tila, jossa pelaaja voi ajaa useita eri ajoneuvoja valitussa ympäristössä; aika-ajot, jossa pelaaja valitsee ajoneuvon, kartan, kurssin ja tavoittelee parasta aikaansa; linja-autoreitit, jotka asettavat pelaajan linja-auton ratin taakse, kuljettamaan matkustajia tietyllä reitillä; valoreitti -tila, joka on olennaisesti aikakokeilu, mutta on silti oma kokonaisuutensa perustuneensa Troniin.

Peli toteuttaa pehmeän kappaleen fysiikan, sekä ajoneuvojen dynamiikkaa, että ajoneuvojen ja esineiden välisiä törmäyksiä.

## Fysiikat
BeamNG.drive käyttää reaaliaikaista, pehmeän kappaleen dynamiikan fysiikan rakennetta ajoneuvojensa simuloimiseksi. Fysiikan yhtälöille on kirjoitettu algoritmeja. Pelissä olevat ajoneuvot koostuvat pehmeästä rungosta, solmu-palkkirakenteesta, joka on samanlainen kuin Rigs of Rodsin ajoneuvorakenne. Fysiikkamoottori simuloi yhteenliitettyjen solmujen ja palkkien verkkoa, jotka muodostavat näkymättömän rungon ajoneuvosta, jossa on realistiset painot ja massat. Pehmeän rungon fysiikan osalta käytetään ajoneuvoja, jotka realistisesti joustavat ja deformoituvat runkoon kohdistuvina jännitteinä, kuten törmäysten vaikutuksetkin. Pelimoottori laskee jatkuvasti fysiikan yhtälöitä ja ongelmia reaaliajassa pelin aikana, pelin sujuvuuden vuoksi.

## Lähteet
* BeamNG DRIVE alphan julkaisu  *garagegames.com*. 5. Elokuuta 2013. Viitattu 4. Helmikuuta 2016. (englanniksi)

### Viitteet
Nemërçkë

**Nemërçkë** (, myös *Nemértska*) eli **Doúsko** () on vuori Albanian ja Kreikan rajalla. Sen korkeus on 2&nbsp;482 metriä ja prominenssi 1&nbsp;792 metriä.

Suurin osa vuoresta, mukaan lukien sen korkein huippu Maja e Papingut, on Albanian puolella. Vuori on eteläisen Albanian toiseksi korkein vuori Grámmoksen jälkeen. Vuoren suurin korkeus Kreikan puolella on 2&nbsp;198 metriä. Kreikan puoleinen osa sijaitsee Epeiroksessa Ioánninan alueyksikön alueella.

## Lähteet

## Aiheesta muualla
Oíti

**Oíti** (), antiikin **Oite** () tai **Oita** (, ), on vuori Keski-Kreikassa. Sen korkeus on 2&nbsp;151 metriä. Oíti-vuoren alue muodostaa kansallispuiston nimellä **Oítin kansallismetsä** (Εθνικός Δρυμός Οίτης, *Ethnikós Drymós Oítis*).

Oíti sijaitsee Fthiotiin ja Fokiin alueyksiköiden alueella linnuntietä noin 16 kilometriä lounaaseen Lamían kaupungista. Vuoren korkeimman huipun nimi on Pýrgos (Πύργος). Muut korkeimmat huiput ovat Grevenó (Γρεβενό, 2&nbsp;114 m), Sémpi (Σέμπι, 2&nbsp;091 m), Alýkaina eli Aloumpórachi (Αλύκαινα/Αλουμπόραχη, 2&nbsp;052 m) ja Dýo Vouná (Δύο Βουνά, 1&nbsp;615 m).

Kreikkalaisessa mytologiassa Oitevuori oli paikka, jossa Herakles kuoli polttoroviolla. Vuorella oli Herakleen kultti viimeistään arkaaiselta kaudelta lähtien ja doorilaista tyyliä edustanut temppeli 200-luvulta eaa.

Oítin kansallispuisto perustettiin vuonna 1966. Sen pinta-ala on  hehtaaria, josta kansallispuiston pääalueen muodostaa  hehtaarin alue.

## Lähteet

## Aiheesta muualla

* Εθνικός Δρυμός Οίτης - Mt Oiti National Park. Kansallispuiston verkkosivut.
Slavjanka (vuori)

**Slavjanka** () eli **Órvilos** () on vuori Bulgarian ja Kreikan rajalla. Sen korkeus on 2&nbsp;213 metriä.

Vuoren korkeimman huipun nimi on Gotsev Vrah. Muita huippuja ovat muun muassa Golyam Tsarev Vrah (2&nbsp;186 m), Malak Tsarev Vrah (2&nbsp;087 m), Shabran (2&nbsp;196 m) ja Salyuva Dzhamiya (2&nbsp;027 m).

## Lähteet

## Aiheesta muualla
Tringía

**Tringía** (, myös *Trigía*, *Triggía*) on vuori eteläisessä Píndos-vuoristossa Thessaliassa Kreikassa. Sen korkeus on 2&nbsp;204 metriä.

Tringía sijaitsee Tríkalan alueyksikön alueella linnuntietä noin 33 kilometriä länsiluoteeseen Tríkalan kaupungista. Vuoren korkein huippu tunnetaan samalla nimellä kuin itse vuori. Muut korkeimmat huiput ovat Díkorfo eli Bisertsáou (Δίκορφο/Μπισερτσάου, 2&nbsp;096 m), Beretoúla (Μπερετούλα, 2&nbsp;035 m), Pitsiloús (Πιτσιλούς, 1&nbsp;917 m), Plagiá eli Gkiónali (Πλαγιά/Γκιόναλι, 1&nbsp;913 m) ja Tsatsoúli (Τσατσούλη, 1&nbsp;912 m).

## Lähteet